
Ehitusloa andmine (Vaksali tn 22) 
1. ASJAOLUD JA MENETLUSE KÄIK
30.12.2016.a Narva Linnavalitsuse korralduse vastuvõtmiseks laekus ehitusloa taotlus (dok. reg nr. 13299/1-16) Narva linna bussijaama rekonstrueerimise ehitusprojektiga. Ehitusprojekt hõlmab Vaksali tn 22 kinnistule bussijaama varikatuse rajamist ning piirneval territooriumil vajalikku infrastruktuuri tagamist (teed, platsid, välisvalgustus, tehnovõrkude rajatised). Samuti on vajadus olemasolevate tehnovõrkude ümberpaigutamises (side- ja elektrimaakaabelliinid, mis kuuluvad Eesti Raudtee AS-le). Eesti Raudtee AS-i kooskõlastus on saadud 20.02.2017.a (Lisa 1).
Esitatud ehitusloa taotlus ei sisalda teavet teede ja platside rekonstrueerimisest, kuid esitatud ehitusprojektis on see osa olemas ja kontrollitud Narva Linnavalitsuse spetsialistide poolt. 

15.02.2017.a ehitusprojekt on kooskõlastatud arhitektuuri- ja planeerimise osakonna poolt (Ehitisregistri keskkonnas, menetlus nr 86792). 
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. 
Ehitusseadustiku § 42 lõike 3 kohaselt kohalik omavalitsus võib määrata ehitusloa kõrvaltingimused.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba vastavalt ehitusprojektile (OÜ Fermograaf, töö nr Ü.08.16):
3.1. Vaksali tn 22 kinnistule bussijaama varikatuse rajamiseks.

3.2. Vaksali tn 22 kinnistule side- ja elektrimaakaabelliini ehitamiseks.

3.3. Vaksali tn 19, 22, Vaksali tänav, Jaama plats, Jaama park kinnistutele välisvalgustuseliini ehitamiseks.

3.4. Määrata kõrvaltingimusena kohustus enne ehitusprojektiga ettenähtud teeehitustööde alustamist esitada kohalikule omavalitsusele tee-ehitusloa taotluse Narva linna bussijaama territooriumil teede ja platside ehitamiseks.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

